Source: http://sanasinko.net/viewtopic.php?t=133
Timestamp: 2017-09-22 20:32:37+00:00
Document Index: 2623109

Matched Legal Cases: ['kko ', 'kko ', 'tuomioistuin ', 'kko ', 'kko ', 'kko ', 'kko ']

Sanasinko :: Näytä viesti - Oppivelvollisuutta ja papukaijakoulutusta - viis luovuudesta ja elämänilosta!
Oppivelvollisuutta ja papukaijakoulutusta - viis luovuudesta ja elämänilosta!
Viesti 798 Su 26 Elo 2007, 19:31 (GMT+3) Aihe: Oppivelvollisuutta ja papukaijakoulutusta - viis luovuudesta ja elämänilosta!
Luin torstaina 23.8. Iltalehdestä jutun, jota ei ikävä kyllä ollut Iltalehden nettisivuilla.
Lehti kertoi äidistä, joka oli haastettu oikeuteen sen takia, ettei hänen tyttärensä ollut ollut juuri yläasteella.
Tyttöä ei ollut kouluun ilmaantunut eikä äiti näköjään ollut pakottanut häntä siihen. Nyt tyttö on jo 17-vuotias, joten häntä ei voi koulunpenkille enää pakottaakaan.
Äidin päätä ollaan vaatimassa nyt kuitenkin vadille.
Hiukan ihmettelen koko hommaa. Ensinnäkin koko koulupakko on mielestäni aikansa elänyt, koulujen täytyisi olla paikkoja, johon lapset haluavat mennä. Mutta oikeastaan koulut ovat armeijan tyyppisiä kurinpitopaikkoja, joissa opiskellaan aikuisten määräämässä tahdissa ja muodossa päntäten päähän mahdollisimman paljon tietoa. Lapset ovat syntyjään luovia, mutta koulussa tuo luovuus tehokkaasti nujerretaan.
Ei olla asetettu kyseenalaiseksi tapaa, jolla koulua täytyy käydä.
- Kukapa tuosta äidin ja tyttären tapauksestakaan tietää, ettei tyttöä oltaisi kiusattu jo ala-asteella koulussa, jonka takia hän ei ole halunnut mennä kiusattavaksi enää yläasteelle.
Oppivelvollisuus =>
Viimeinen muokkaaja, Admin pvm Ma 29 Tou 2017, 15:46, muokattu 1 kertaa
Viesti 854 Ma 17 Syy 2007, 23:10 (GMT+3) Aihe:
Äidille sakot oppivelvollisen valvonnan laiminlyönnistä
Julkaistu: 17:32
Jämsän käräjäoikeus tuomitsi maanantaina äidin sakkoihin tyttärensä oppivelvollisuuden valvonnan laiminlyönnistä. Äiti määrättiin maksamaan 15 päiväsakkoa.
Tytär jätti peruskoulun kahdeksannen ja yhdeksännen luokan kokonaan käymättä ja kävi seitsemännen luokan vain osittain. Laamanni Olavi Leppämäen mukaan oikeus katsoi, ettei äiti ollut riittävän sinnikkäästi yhteydessä kouluviranomaisiin poissaolojen selvittämiseksi.
Leppämäen mukaan oppivelvollisen valvontaa koskevat oikeusjutut ovat todella harvinaisia. Sakkoihin tuomittu äiti ilmaisi heti tyytymättömyytensä oikeuden tuomioon.
Viesti 973 La 27 Lok 2007, 14:25 (GMT+3) Aihe: Kuriton luovuus
Tässä on jotain upeata, jota kannatan - ja tajuan:
Kimi Räikkönen on esikuva tuhansille suomalaisille koululaisille. Ja juuri sitä opettajat pelkäävät.
Kuka vielä kehtaa väittää, että opiskelu on avain onneen ja menestykseen? Tuhannet pikkupojat ja -tytöt näkivät sunnuntai-iltana, kuinka Kimi Räikkösen pelkkä peräänantamattomuus riitti nostamaan hänet formula ykkösten maailmanmestariksi.
Räikkönen on nyt maailman huipulla lajissa, jossa pelkän lahjakkuuden ohella tarvitaan kielitaitoa, diplomatiaa ja lähes täydellistä fysiikan lakien hallintaa. Suomalainen ei niitä ammentanut 10-vuotisella peruskoulutaipaleellaan, vaan lähti käytännössä tyhjin eväin maailmalle.
Nuoresta Jupperin Urheilijoiden kiekkojuniorista kehittyi vajaassa 20 vuodessa kosmopoliitti F1-kuningas. Kahden sanan Räikkönen osasi juuri ja juuri sanoa "oversteer" ja "understeer", kun hän lähti maailmalle: ensin kartingin EM-sarjaan ja sitten Formula Fordin ja Formula Renault'n kautta F1-tasolle.
Tahmeaa opiskelua
Tuskin moni Räikkösen luokkatovereista uskoi opiskelevansa tulevan supertähden kanssa. Tämän hetken kuuluisin suomalainen jäi luokalleen ala-asteen lopussa ja sinnitteli yläasteen jälkeen ammattikouluun.
Kielitaito tarttui vasta, kun Steve ja David Robertson olivat löytäneet lahjakkuuden. Kimi muutti asumaan Steven kotiin, jossa hän temmelsi perheen lasten kanssa ja välillä seurasi moottoriurheilua BBC:ltä. Se toimi paljon paremmin kuin Pisa-tutkimuksissa kehuttu peruskoulujärjestelmä, ja pian Räikkönen osallistui varikkopalavereihin.
Koulu, armeija ja kaikki muut jyrkän hierarkiset laitokset eivät koskaan ole olleet Räikkösen suosikkeja. Joku voisi kutsua Ron Dennisin säntillisesti johtamaa McLarenia sellaiseksi. Siinä saattaa piillä syy, jonka vuoksi rasavilli Räikkönen halusi sieltä pois.
Hallitseva F1-mestari on luonteeltaan lähempänä spontaaneja italialaisia kuin luterilaisen työmoraalin nimeen vannovia suomalaisia. Ehkä juuri siksi hän ei menestynyt koulussa, vaikka muu elämä on osoittanut miehen kiistattoman lahjakkuuden.
Kuriton kaveri
Nykyään Räikkönen on yksi sujuvasanaisimpia suomalaisurheilijoita - jos hänellä on jotain kerrottavaa. Yleensä tyhjä katse vain harhailee horisontissa, eikä suomalainen tunnu olevan tilanteessa lainkaan läsnä.
Ferrari on suosiolla siirtänyt suurimman osan sponsoritapahtumista tallitoveri Felipe Massalle, mutta nyt maailmanmestarin arvovalta pakottaa varmasti suomalaisenkin hymyilemään väkisin taustalle.
Osa pitää Räikköstä turhankin kurittomana. Hän ei jää edeltäjänsä Michael Schumacherin tavoin spekuloimaan säädöistä mekaanikkojen kanssa, eikä vietä ylimääräistä aikaa tehtaalla valvomassa tuotantoa. Hänen vapaa-aikansa todellakin kuluu rentoutuessa.
Kesäiset kuvat gorillapukuisesta kuskista levisivät pikavauhtia ympäri maailmaa. Samalla ne kertovat lupsakalla tavalla siitä, ettei tätä maailmaa ole katettu pelkästään koulujen hikipinkoille. Schumacherit saattavat hallita hetken, mutta myös takapulpettien Räikkösillä on oma mahdollisuutensa. Onneksi.
Lainaus: http://www.iltalehti.fi/formulat/200710236750834_fo.shtml
Viesti 1157 La 24 Mar 2007, 21:43 (GMT+3) Aihe:
Koulujen liikuntavälineet vaarallisia
Kaikissa kaupungeissa liikuntavälineitä ei huolleta säännöllisesti. Liikuntavälineiden korkea ikä on aiheuttanut onnettomuuksia ja vaaratilanteita muun muassa Espoon kouluissa.
Kahdeksasluokkalainen poika sai vakavan niskavamman Tapiolan koulussa ennen syyslomaa, kun voimistelurengas hajosi ja poika putosi pää edellä maahan. Kerko Sport Oy:n tuotepäällikön Peter Danielssonin mukaan kouluissa on ennenkin katkennut voimistelurenkaiden naruja ja irronnut köysiä kattokiskoilta. Aikaisemmin Karhu-nimellä toiminut Kerko Sport on toimittanut näitä liikuntavälineitä suureen osaan pääkaupunkiseudun kouluista.
Ongelmana on usein välineiden vanhuus ja riittämätön huolto. Tapiolan koululta ei osattu kertoa voimistelurenkaiden tarkkaa ikää, mutta esimerkiksi espoolaisessa Karakallion koulussa ne ovat vuodelta 1975.
Espoossa voimisteluvälineille ei ole säännöllisiä huoltoja, ja niiden kunnon arviointi on liikunnanopettajien tehtävä.
Tapiolan koulussa renkaiden kunnossa ei etukäteen havaittu puutteita. Nyt ne ovat käyttökiellossa ja odottavat tarkastusta. Kaikkia urheiluvälineitä ei liikuntasaleissa huolleta säännöllisesti.
Suvi Hurri, Vartti.fi
Lainaus: http://www.iltasanomat.fi/uutiset/stadi/uutinen.asp?id=1447843
Tiedoksi koululaisille ja heidän vanhemmilleen:
Kaikki eivät tiedä, että koulun liikuntatunneilla kaikki liikuntamuodot eivät ole edes pakollisia. Asia selvisi meikäläisellekin vasta reklamoituani koulun telinevoimistelusta opetushallitusta myöten. Eli jokainen saa valita liikkeet, jotka haluaa tehdä, mikään pakko ei ole tehdä kaikkia liikkeitä. Sama pätee painiinkin koulussa, sekin on vapaaehtoista.
Viesti 1170 Ke 28 Mar 2007, 18:53 (GMT+3) Aihe: Hyvä idea
Saksan Kölnissä toimiva tuomioistuin piti voimassa alemman oikeusistuimen päätöksen, jonka mukaan opiskelijat saavat edelleen antaa internetissä opettajilleen arvosanoja.
Oppilaat antavat nettisivullaan opettajille arvosanoja asteikolla 1-6. Ykkösen saa huippuopettaja, kuutosen täysin kelvoton pedagogi. Opiskelijoiden sivustosta oli valittanut muuan opettaja, jonka arvosanana komeilee 4,6.
Opiskelijat voivat myös lyhyesti kommentoida opettajiaan luonnehtimalla heitä esimerkiksi hauskoiksi, seksikkäiksi tai oikeudenmukaisiksi.
Tänä vuonna avatulla sivustolla on käynyt opettajiaan arvioimassa noin 150 000 opiskelijaa.
Lainaus: http://www.iltalehti.fi/ulkomaat/200711286908501_ul.shtml
Viesti 1526 Ke 23 Tam 2008, 11:40 (GMT+3) Aihe:
21.1.2008 19:01
Suomalaislapset pärjäävät koulussa huippuhyvin, mutta kärsivät mielenterveysongelmista.
- Koululaistemme osaaminen on maailman huippua, mutta silti nuorten psyykkinen terveys uhkaa rapistua, psykologian professori Katariina Salmela-Aro huolehtii.
Jyväskylän yliopiston oppimisen ja motivaation huippututkimusyksikön tutkimuksen mukaan koulu-uupumus on pitkittynyt kouluun liittyvä stressioireyhtymä.
Tutkimuksessa selvitettiin mitkä tekijät vaikuttavat nuorten koulu-uupumukseen niin peruskoulussa kuin lukioissakin. Myös mahdollisia koulukohtaisia eroja tutkittiin, mutta tutkijoiden mukaan suomalaiset koulut ovat tältä osin hyvin homogeenisia.
Lapset reagoivat uupumukseen kolmella eri tavalla: uupumusasteisella väsymyksellä, kouluun liittyvällä kyynisyydellä sekä riittämättömyyden tunteella.
Peruskouluissa koulu-uupumus yhdistettiin erityisesti negatiiviseen kouluilmapiiriin. Ilmapiiriongelmat ilmenivät muun muassa kiireenä ja rauhattomuutena.
Monelle nuorelle stressiä synnyttivät etenkin peruskoulusta siirtyminen toisen asteen koulutukseen. Tutkijoiden mukaan lukion valinneet nuoret kokivat olonsa rasittuneemmaksi kuin ammattikouluun siirtyneet. Myös kyynisyys ja riittämättömyyden tunteet kohosivat lukiolaisilla toisin kuin ammattikoulutuksen valinneilla.
Tutkimuksessa ilmeni myös, että tytöt olivat herkempiä uupumaan koulupaineiden alla kuin pojat.
Mitä enemmän lapset saivat peruskoulussa tukea koulun aikuisilta, sitä vähemmän uuvuttavammaksi koulunkäynti koettiin. Tärkeässä roolissa ovat niin koulunterveydenhuolto kuin kotikin.
Lukiolaisten uupumista esti tutkimuksen mukaan parhaiten opettajien positiivinen läsnäolo.
- Tämän päivän riittämättömät resurssit kouluterveydenhuollossa tuntuvat hälyttäviltä. Toimivalla kouluterveydenhuollolla voitaisiin ennalta ehkäistä voimakas koulu-uupumus ja sen kroonistuminen, Salmela-Aro Jyväskylän yliopistosta muistuttaa.
Tutkimuksessa hyödynnettiin Stakesin kokoamaa noin 90 000 nuoren kouluterveystutkimuksen aineistoa.
Lainaus: http://www.iltalehti.fi/uutiset/200801217126621_uu.shtml
Viesti 1534 Ke 23 Tam 2008, 12:04 (GMT+3) Aihe:
Kielteinen ilmapiiri aiheuttaa koulu-uupumusta
23.1.2008 5:38
Uupumus ilmenee väsymyksenä, kouluun liittyvänä kyynisyytenä ja riittämättömyyden tunteina. Tämä käy ilmi tuoreessa Jyväskylän yliopiston tutkimuksessa.
- Koululaistemme osaaminen on maailman huippua, mutta silti nuorten psyykkinen terveys uhkaa rapistua, psykologian professori Katariina Salmela-Aro kuvaa.
Koulu-uupumusta ja sen kroonistumista voitaisiin vähentää ennaltaehkäisevällä kouluterveydenhuollolla. Tutkimus vahvisti, että mitä enemmän peruskoululaiset saivat tukea kouluterveydenhoitajalta, koulupsykologilta ja koululääkäriltä, sitä vähemmän koulussa koettiin koulu-uupumusta.
Tytöillä ilmeni enemmän koulu-uupumusta kuin pojilla. Lukioon siirtyvillä uupuminen kasvoi ja ammattikouluun siirtyvillä se laski.
Tutkimuksessa hyödynnettiin laajaa, noin 90 000 nuoren kouluterveystutkimusta. Sen kokosi Stakes.
Lainaus: http://www.iltalehti.fi/uutiset/200801237136853_uu.shtml
Viesti 1540 To 24 Tam 2008, 22:47 (GMT+3) Aihe:
Ehdotus: Lukio tai ammattikoulu pakolliseksi
Julkaistu: 11:57
Oppivelvollisuus pitäisi laajentaa kattamaan myös lukio ja ammattikoulu, ehdottaa Kalevi Sorsa -säätiön raportti sivistysyhteiskunnasta.
"Nykyinen oppivelvollisuusikä on ajalta, jolloin ihmisten katsottiin kykenevän omaksumaan täysivaltaisena kansalaisena tarvittavat taidot 16-vuotiaaksi mennessä", kirjoittavat tohtori Tiina Tikka ja projektikoordinaattori Esa Suominen kirjassa, joka julkistettiin torstaina.
Ikärajan asettaminen ei ole heidän mielestään enää tarkoituksenmukaista, kun yhteiskunta monimutkaistuu, teknologia kehittyy ja osaamisvaatimukset kasvavat.
Tikan ja Suomisen mielestä koulutusjärjestelmän pitäisi olla sellainen, ettei nuori käytännössä voisi valita itseään ulos koulutuspolulta ennen kuin hänellä on hallussaan ammatillinen tai jatko-opintoihin kelpuuttava tutkinto.
Raportissa vaaditaan myös nykyistä laaja-alaisempaa ja yleissivistävämpää ammattikoulutusta epävarman ja kapea-alaisen täsmäkoulutuksen sijaan.
Tavoitteena tulisi olla elinikäisen työsuhteen sijaan elinikäinen työllistettävyys.
Työelämän uusiin perustaitoihin kuuluvat muiden muassa tietotekniikka, vieraat kielet ja kulttuurit, yrittäjyys ja sosiaalisuus.
Nämä aktiivisen kansalaisen ja työntekijän taidot eivät ole raportin mukaan riittävästi edustettuina minkään suomalaisen oppilaitoksen opetussuunnitelmissa sen paremmin lukioissa kuin ammatillisessa koulutuksessakaan.
Tikan ja Suomisen mielestä ammatillisen ja lukiokoulutuksen erillisyys ylläpitää "epätervettä kulttuurista kuilua" koulujen ja opiskelijoiden välillä, luo kahden kerroksen kansalaisia ja estää järkevien ainekokonaisuuksien valitsemista.
Alkuun pitäisi lisätä lukioiden ja ammattikoulujen yhteistyötä ja lopulta päätyä nuorisoasteen oppilaitoksiin, joista voisi valmistua ylioppilaaksi, ammattiin tai molempiin.
Ehdotukset oppivelvollisuuden laajentamisesta toiselle asteelle ja ammattikoulun ja lukion lähentämisestä ovat olleet esillä aiemminkin, mutta ne eivät ole ottaneet tulta päättäjissä.
Kalevi Sorsa- säätiö kertoo olevansa avoin ja sosiaalidemokraattinen ajatuspaja, jonka tarkoituksena on ylläpitää yhteiskunnallista, tasa-arvoa ja demokratiaa edistävää keskustelua.
Kommentti: Pakkopulla on aina pakkopullaa, vaikka lopputulos voisi ollakin hyvä. Samalla kuitenkin monien kärsimys koulukiusaamisen ja muun kurimuksessa jatkuisi täysi-ikäisyyteen saakka.
Viesti 1744 Ti 04 Maa 2008, 11:46 (GMT+3) Aihe: Totta toinen puoli...
Maailman johtava talouslehti hehkuttaa Suomen kouluja
01.03.2008 11:03
Maailman suurimpiin talouslehtiin kuuluva Wall Street Journal ylistää suomalaista koululaitosta ja PISA-testeissä loistaneita koululaisiamme perjantain numerossaan. Lehden etusivulle yltäneen laajan jutun otsikossa kysytään: "Mikä tekee suomalaisista lapsista niin fiksuja?"
Lehti hehkuttaa suomalaisten lasten olevan maailman älykkäimpiä ja ihmettelee koululaitoksiamme, joissa opettajia puhutellaan etunimellä eikä koulupuvuista ole tietokaan. Juttua varten lehti on vieraillut muun muassa Jyväskylän normaalikoulussa, jonka opetusmetodeihin toimittaja on päässyt tutustumaan.
- Koulussa, joka on oikea mallikampus, ei ole omia urheilujoukkueita, marssibändejä tai päätöstanssiaisia, lehti kummastelee haltioituneena.
- Aivan kuten yhdysvaltalaiset ikätoverinsa, suomalaisetkin nuoret tuhlaavat aikaansa internetissä. He värjäävät tukkaansa, rakastavat sarkasmia ja kuuntelevat rap- ja heavy metal- musiikkia. Mutta yhdeksänteen luokkaan mennessä he ovat paljon muita edellä niin matematiikassa, luonnontieteissä ja lukutaidossa - ja pitävät suomalaiset jatkossakin maailman tuottoisimpien työntekijöiden joukossa, lehti kirjoittaa.
Wall Street Journal kiittelee koulujen rentoa tunnelmaa ja sitä, että lapset saavat pienestä pitäen paljon vastuuta. Lehti pitää hyvin erikoisena sitä, että kouluun mennään vasta 7-vuotiaana eikä yliopisto-opinnoista huolehdita ennen lukion alkua käytännössä ollenkaan - ja miksi huolehtia, kun korkeakoulukoulutus ei maksa penniäkään! Myös yliopistojen tasa-arvoisuutta ja varsinkin eliittikorkeakoulujen puutetta kiitellään.
Hämmästystä herättää myös se, kun 15-vuotias huippuoppilas Fanny Salo kertoo usein auttavansa luokkatovereitaan koulutehtävissä, kun on itse tehnyt omansa. Huonoimpien oppilaiden tukemisella ja erityshuomiolla uskotaan olevan suuri vaikutus Suomen hienoon menestykseen koulutaitoja mittaavissa testeissä.
Hauskoina kuriositeetteina lehti kertoo myös suomalaisten pukeutumistyyleistä ja lempiajanviettotavoista. Muun muassa termi "fruittari" ja yhteisösivusto Irc-galleria mainitaan.
Wall Street Journal on USA:n toisiksi laajalevikkisin sanomalehti ja sitä myydään ympäri maailman. Levikki oli vuonna 2006 kaksi miljoonaa ja internet-tilaajia lehdellä oli miltei miljoona. Lehti on yksi yhdysvaltain arvostetuimpia ja se on voittanut Pulitzer-palkinnon peräti 33 kertaa.
Lainaus: http://www.iltasanomat.fi/uutiset/ulkomaat/uutinen.asp?id=1495067
Viesti 1868 To 27 Maa 2008, 20:16 (GMT+3) Aihe:
Suomen menestymistä koulujen kansainvälisissä Pisa-tutkimuksissa on kiitelty, mutta samaan aikaan ei voi unohtaa Jokelan koulusurmia eikä sen jälkeisiä koulu-uhkauksia, jotka kertovat koulumaailmasta toisenlaista karua kieltään.
Kirjassaan "Lapsi - viimeinen orjamme" Matti Bergström kuvaa tutkimiaan kouluoloja näin:
"Huolestuttavin kokemus oli se, että oppilaat ja opettaja olivat luokassa toistensa vastustajia, aivan kuin he olisivat kuuluneet kahteen toisilleen vieraaseen leiriin, olleet eräänlaisia 'vihollisia'. Tämä oire osoitti ehkä parhaiten tilanteen, että lasten oli toteltava, vaikka he eivät halunneet, he olivat orjia. Siksi ymmärtää, että lapset näkevät myös koulurakennuksen 'vihollislinnakkeena', joka on hävitettävä myös aineellisessa mielessä. Sitähän tapahtuu osana lapsiorjien nyt aloittamaa kapinaa.
On mahdotonta kuitenkaan käsittää, miksi niin vihamielinen ilmapiiri olisi luokassa välttämätön. Miksi ilmapiirinä ei voisi olla yhteinen pyrkimys ongelmien ja tehtävien ratkaisuun? Opetuksessa selvästi näkyvä ja tuntuva asenne, että opettaja tietää ja oppilas ei, että opettaja jakaa tietoaan oppilaalle, jonka on otettava se vastaan, on varmasti väärä. -- Oppilailla on omat ongelmansa ja opettajilla (yhteiskunnalla) omansa. Kummallakaan ei pohjimmiltaan voida sanoa olevan etusijaa. Opettaja ja oppilas ovat samanarvoisia, ja jos näin on, ilmapiiri muuttuu täysin toiseksi: syntyy yhteiseloa ja yhteistä työskentelyä yhteisten ongelmien ratkaisemiseksi.
Jollain tavalla sain vaikutelman, etteivät opettajat ihan täysin ymmärtäneet lapsia. Ehkä on niin, etteivät opettajat ole koskaan oppineet kunnolla tuntemaan tavallisia, vapaita, iloisia lapsia, so. sellaisia kuin he olivat ennen koulun valtaan joutumistaan. Opettajakoulutuksessa olisi opiskelijoille ehdottomasti annettava mahdollisuus harjoitella jossakin ulkopuolella lasten kanssa, ehkä 'vapaa-ajan' lasten kanssa. Silloin he eivät aliarvioisi oppilaita vaan antaisivat heille mahdollisuuden tuoda esiin omia arvojaan." (s. 104-106)
"Koulu pohjautuu sotilaskoulutuksesta tuttuun kurinpito-organisaatioon, ja nykyinen koulujärjestelmä on lisäksi perinyt luostarikouluista säännön: opettajaan on uskottava. Nykyisen koulumme tavaramerkkinä ovat siis totteleminen ja usko, mikä on väärin." (s. 107-108)
"Mutta tarvitseeko koulua poistaa?
Kyllä, tietokeskeinen arvoinvalidikoulu on poistettava ennen kuin suurempia vaurioita on päässyt syntymään. Ei ole kyse vain lasten viihtymättömyydestä vaan heidän aivojensa invalidisoitumisesta. Samoin kuin epäterveissä yrityksissä tarvitaan saneeraajia, jotka tekevät niistä jälleen kannattavia, tarvitaan asiantuntijoita korjaamaan koulut kokonaan uusiksi laitoksiksi, ihmisen monitahoisen olemassaolon syvään ymmärtämiseen perustuviksi 'arvokouluiksi'. Sehän koulun tarkoituksena alun perin olikin, esimerkiksi antiikin aikana. Tällainen koulu ei ole olemassa orjien kouluttamiseksi, kuten koulut tätä nykyä. Mutta se ei myöskään ole orjaisäntien koulu. Se on koulu omaa ja ennen kaikkea lastemme olemassaoloa varten, sen kaikkine mahdollisine muotoineen ja vivahteineen. -- Tähän suuntaan kulkeva kehitys ei kuitenkaan voi tapahtua nopeasti. Lapsia aliarvostavista ja epäeettisistä, ns. koulukokeiluista ei ole apua. Kehitys ei voi alkaa yksin lapsista, vaan sitä tulee tapahtua myös aikuisten aivoissa. Vain siten me pystymme muuttamaan arvojärjestelmämme niin, että orjuuden viimeiset rippeet voidaan poistaa. Vain siten me voimme muuttaa lakeja ja opetusministeriön ja opetushallituksen asetuksia." (s. 76-77)
Viimeinen muokkaaja, Admin pvm La 13 Huh 2013, 1:04, muokattu 1 kertaa
Viesti 2142 Ke 14 Tou 2008, 10:50 (GMT+3) Aihe:
Tyttären huono koulumenestys vei isän vankilaan
Julkaistu: 0:28
Cincinnati. Yhdysvaltalaismies tuomittiin tiistaina puoleksi vuodeksi vankilaan – ainakin suoranaisesti – ilman omaa syytään. Mies sai 180 päivän tuomion, koska hänen 18-vuotias tyttärensä ei ole saanut lukion päästötodistusta vastaavaa todistusta koulunkäynnistään. Syytenimikkeenä oli alaikäisen tottelemattomuuteen tai rikollisuuteen yllyttäminen.
Vuosikausia koulusta lintsannut tytär sanoi maanantaina aikovansa käydä vaadituissa kokeissa tässä kuussa. Tyttären mielestä isää ei pitäisi syyttää hänen tekemisistään, koska tytär on asunut äitinsä luona. Äidin luona asuvat myös tytön poikaystävä ja heidän puolitoistavuotias tyttärensä.
Myöskään tyttären äidin mielestä isä ei kuulu vankilaan, koska tyttö on täysi-ikäinen. Tuomioistuimen mukaan tytär oli kuitenkin alaikäinen vielä, kun syyte nostettiin vuonna 2007.
Kommentti: Jaa-a. Näköjään Yhdysvalloissakin sitten vääryys on olevinaan oikeutta. Lukekaa uutinen ja ihmetelkää.
Viesti 2214 Ke 28 Tou 2008, 10:12 (GMT+3) Aihe:
Opetushallitus toppuuttelee väitteitä pitkien lomien haitoista
Julkaistu: 26.5.2008 15:22
Päivitetty: 26.5.2008 22:14
Opetushallituksessa ei innostuta brittitutkimuksesta, jonka mukaan pitkä kesäloma voi olla haitaksi koululaisille.
Institute for Public Policy Research -tutkimuskeskus vertaili kesäkuussa julkaistavassa tutkimuksessaan Suomen ja Kanadan koulujärjestelmiä brittiläiseen järjestelmään. Tutkimuksen mukaan kesälomia tulisi lyhentää, mikä vähentäisi nuorisorikollisuutta ja parantaisi koulutustasoa.
Opetushallituksen pääjohtaja Timo Lankinen sanoo, etteivät brittitutkimuksen tulokset kerro Suomen tilanteesta.
”Täytyy pitää mielessä se, että esimerkiksi Britanniaan verrattuna oppimistulokset ovat meillä kansainvälisten Pisa-tutkimusten perusteella huippuluokkaa näillä nykyisillä loma-ajoilla. Raportissa myös viitataan lähinnä yhdysvaltalaistutkimuksiin”, sanoo Lankinen.
”Suomessa ei ole erityistä tarvetta muuttaa loma-aikoja. Se keskustelu on meillä käyty, eikä lomien ajoitusta ole mitään akuuttia tarvetta arvioida tässä vaiheessa uudelleen”, Lankinen linjaa.
Suomessa on puitu viime vuosina koulujen kesälomien siirtämistä myöhemmäksi, mutta opetusministeriö pani uudistuksen jäihin viime vuonna.
Brittiraportin mukaan osa nuorista viettää liian paljon aikaa ilman valvontaa, mikä on vaaraksi erityisesti nuorille, joilla on rikkinäinen tausta.
Raportissa sanotaan, että nuorten tekemät rikokset ja ilkivalta lisääntyvät kesäisin. ”Pitkä kesäloma voi myös haitata oppimista etenkin nuorilla, joilla on alempi sosio-ekonominen tausta", tutkimuksessa todetaan.
Tutkijat kiinnittävät huomiota myös eripituisiin lukukausiin, jotka haittaavat heidän mukaansa opetuksen suunnittelemista.
Kahden pitkän lukukauden sijaan tutkija Sonia Sodhan mielestä lukuvuosi pitäisi pilkkoa viiteen kahdeksan viikon pituiseen jaksoon siten, että ennen joulua syksyllä olisi kaksi lukukautta ja keväällä kolme lukukautta. Lukukausien välissä olisi kahden viikon lomat sekä kesällä neljän viikon kesäloma.
Brittitutkimuksesta kertoi Telegraph-lehti.
Suomen koulujen kesälomat alkavat ensi viikon maanantaina. Uusi lukuvuosi alkaa hieman koulusta riippuen elokuun puolessa välissä.
Britanniassa koululaisten kesäloma kestää kuusi viikkoa. Pääsiäisenä brittilapset lomailevat kaksi viikkoa ja syksyllä yleensä viikon.
Viesti 2349 Su 09 Mar 2008, 13:04 (GMT+3) Aihe:
Suomen lippu liehuu USA:ssa tv-vaalimainoksessa - katso videolinkki!
Siniristilippu liehuu komeasti ja ylimpänä lähipäivinä USA:n televisiokanavilla.
Suomen lippua avaava ja lipputankoon lippurivistön ylimmäksi nostava vaalea poika esiintyy kalliissa tv-kampanjassa. Sen takana on Strong American Schools -painostusryhmä.
Tv-mainos haluaa kiinnittää presidentinvaaleissa huomiota USA:n väitettyyn heikkoon peruskoulutukseen.
Mainoksen äänenä esiintyy näyttelijä Jamie Lee Curtis. Hän sanoo eri valtioiden lippujen noustessa salkoon, että "kaikkien näiden maiden koulut suoriutuvat paremmin kuin meidän koulumme".
Mainos näkyy viiden miljoonan dollarin edestä Ohiossa, Coloradossa, Iowassa, Missourissa, New Mexicossa, Virginiassa ja Wisconsinissa. Osavaltioita uskotaan presidentinvaalien ratkaisupaikoiksi.
One Nation Left Behind -kampanjan rahoittajiin kuuluu Bill ja Melinda Gatesin säätiö.Kampanja herätti heti suuttumustakin:
Huffington Post -nettijulkaisussa arvostellaan Pisa-tutkimuksen käyttämistä Amerikan koulujen vastaiseen kampanjaan ja ihmetellään, minkähän vuoksi 105000 eteläkorealaista pientä koululaista onkaan tuotu Amerikkaan oppimaan.
Suomi ja Etelä-Korea mainitaan mainoksessa maina, johiin työpaikkojen pelätään karkaavan USA:sta!
Lainaus: http://www.iltasanomat.fi/uutiset/ulkomaat/uutinen.asp?id=1557335
Viesti 2371 Ti 13 Tam 2009, 10:16 (GMT+3) Aihe:
23.8.2008 17:59
Viesti 2480 To 06 Tam 2011, 0:38 (GMT+3) Aihe:
Joka kymmenes 9-luokkalainen INHOAA KOULUA
Maanantai 19.1.2009 klo 10.56
Viesti 2557 To 13 Tam 2011, 0:03 (GMT+3) Aihe:
Koululaiset: Opettajia ei kiinnosta, mitä oppilaille kuuluu
Vain noin neljäsosa peruskoulun yläluokkalaisista on sitä mieltä, että heidän opettajansa ovat kiinnostuneita, mitä oppilaille kuuluu.
Vielä pienempi osuus eli alle viidesosa allekirjoittaa väittämän, jonka mukaan oppilaat ovat mukana päättämässä, mitä tunneilla tehdään.
Tulokset ovat tutkija Ilona Haapasalon valmisteilla olevasta väitöskirjasta, joka on osa laajempaa kouluviihtyvyysselvitystä.
Haapasalon aineisto koostuu yli 3 000 seitsemäs- ja yhdeksäsluokkalaisen vastauksista WHO:n koululaistutkimukseen 2006.
Kansainvälisissä viihtyvyyskyselyissä suomalaiskoululaiset ovat useimmiten jääneet häntäpäähän, mutta Haapasalon mukaan se johtuu osin kulttuurista ja maksuttomasta koulutuksesta: kehuja ei ole tapana juuri jaella ja ilmaista oppia pidetään itsestäänselvyytenä, jota kuuluu kritisoida.
Valtaosalla suomalaiskoululaisistakin käsitykset koulusta ovat myönteisiä, mutta noin kolmanneksella esiintyy myös kielteisiä asenteita.
Suurin osa opettajista on ystävällisiä yli 70 prosentin mielestä ja melkein yhtä moni sanoo saavansa ylimääräistä apua tarvitessaan.
Koulutyön rasittavuudesta tulokset ovat hieman ristiriitaisia. Alle kolmanneksen mielestä koulutyö on vaikeaa, mutta liikaa sitä on noin puolen mielestä. Ja väsyttävää se on vielä useamman mukaan.
Melkein puolet menee kouluun mielellään ja vielä useampi tuntee kuuluvansa "tähän kouluun".
Väittämään "toivoisin, että minun ei tarvitsisi käydä koulua", yhtyi neljännes vastaajista, pojista hieman useampi kuin tytöistä.
Positiiviset koulukokemukset ovat yhteydessä myös koettuun menestymiseen.
"Kielteisistä kokemuksista syntyy liian usein kierre, joka vie syrjäytymiseen", huomauttaa professori Jouni Välijärvi, joka johtaa Koulutuksen tutkimuslaitosta Jyväskylän yliopistossa.
"Heikko osaaminen, uskon kadottaminen omaan kykyyn oppia ja vähäinen into jatko-opintoihin kasautuvat samoille oppilaille", Välijärvi kertoo.
Viesti 2643 Pe 14 Tam 2011, 17:22 (GMT+3) Aihe:
Hyvä opetus saa lapsen kyvyt kukkimaan, kehno opetus taas liiskaa lahjat, raportoi tuore yhdysvaltalaistutkimus.
Tutkijat ovat pitkään väitelleet siitä, nojaako lukutaito enemmän geeneihin kuin opetukseen. Floridan yliopiston tutkijat päättivät ottaa asiasta selvää tutkimuksella, johon osallistui lähes 800 identtistä ja epäidenttistä kaksosparia.
Tulokset osoittivat, että geenit selittivät lukukokeiden tuloksia enemmän sellaisissa luokissa, jotka saivat nauttia hyvästä opetuksesta.
Sen sijaan huonompitasoisten opettajien oppilaiden tuloksissa perimän osuus ei erottunut ollenkaan.
Tutkijoiden tulkinnan mukaan geenit ja ympäristö näyttävät vaikuttavan toisiinsa siten, että opetus joko mahdollistaa lapsen kehityksen luontaisen kapasiteettinsa mukaisesti tai tukahduttaa sen.
Viesti 2809 To 20 Tam 2011, 16:38 (GMT+3) Aihe:
Myös Kauhajoella tapahtui 23.9.2008 koulusurma, jossa kuoli 11 ihmistä tekijä mukaan lukien.
Viesti 3748 Pe 06 Tou 2011, 14:05 (GMT+3) Aihe:
HBL: Koulupäivän myöhäistäminen hyödyllistä teineille
Sunnuntai 1.5.2011 klo 10.44
Koulupäivän siirtäminen myöhemmäksi saattaisi vähentää nuorten ongelmia koulussa, kirjoittaa Hufvudstadsbladet.
Aamukahdeksalta alkava koulupäivä voi olla teinille aivan liian raskas. Nuoret jaksaisivat koulussa paremmin, jos koulupäivä alkaisi vasta kello kymmenen. Näin väittää Suomen Akatemian järjestämässä seminaarissa puhunut Michiganin yliopiston professori Jacqelynne Eccles.
Ecclesin mukaan Yhdysvalloissa on saatu hyviä kokemuksia koulupäivän myöhäistämisestä.
- Oppilaat ovat jaksaneet paremmin, ja liikenneonnettomuudet sekä kiusaaminen ovat vähentyneet, sanoo Eccles. Hänen mukaansa suuri osa nuorten häiriökäyttäytymisestä koulussa selittyy sillä, että he ovat väsyneitä.
Kasvavat nuoret tarvitsevat paljon unta. Kehossa tapahtuvat hormonaaliset muutokset tekevät joistain teineistä iltavirkkuja ja aamu-unisia. Tämän vuoksi jotkut tutkijat ovatkin ehdottaneet, että väsyneempien teinien pitäisi voida aloitta koulupäivänsä vasta kymmeneltä. Virkeämmät alaluokkalaiset sen sijaan voivat tutkijoiden mukaan tulla kouluun kahdeksaksi.
Hufvudstadsbladetin haastattelemat suomalaisopettajat ja koulujen työntekijät eivät aivan suoralta kädeltä amerikkalaisväitteitä sulata. Koulupsykologi Wilhelm Helsingiuksen mukaan koulupäivän siirtäminen myöhemmäksi voi olla jopa haitata nuoria myöhemmässä elämässä.
- Valmistaisimme heitä silloin huonosti työelämään ja opintoihin. He haluavat kokeilla rajojaan, ja jos annamme periksi, on heillä vaikeampaa myöhemmin, sanoo Helsingius lehdessä.
Hänen mukaansa vanhemmat ovat vastuussa nuorten jaksamisesta ja siitä että he menevät ajoissa nukkumaan.
Viesti 3749 Pe 06 Tou 2011, 14:11 (GMT+3) Aihe: Ks. edellinen viesti
Kommentti: Just joo, mitäpä täällä takapajulassa hyväksyttäisiin, muuta kuin henkinen väkivalta ja kiusaaminen, jotka rehottavat kouluissa. - Kärsi, kärsi vaan, sitä kirkkaamman kruunun sä saat... Maailma pyörii aikuisten ehdoilla, ei lasten ehdoilla ollenkaan.
Viesti 3841 Ma 16 Tou 2011, 14:25 (GMT+3) Aihe:
Annetaan lasten nukkua
"Yhteiskuntaa pitäisi pyörittää aamutorkkujien rytmin mukaan, ei niiden, joiden mielestä kuudelta pitää jo olla täydessä työn touhussa."
Tuomas aloitti tänä syksynä yläkoulun Viinijärvellä. Reilun kahdenkymmenen kilometrin matka sujuu linja-autolla. Koulua on päivittäin kahdeksasta kahteen, matkoineen seitsemästä puoli kolmeen. Ihan täysi työpäivä 13-vuotiaalla siis.
Syyskuun lopulla pidettiin seiskaluokan vanhemmille ensimmäinen vanhempainilta. Opettajat, rehtori etunenässä, olivat kovin ylpeitä oppilaille tehdyn kyselyn tuloksista. Tämä vuosikerta on poikkeuksellisen tyytyväistä porukkaa. Kaikki viihtyvät, ketään ei kiusata ja opettajat ovat kivoja. Ainoat negatiiviset palautteet koskivat koulun alkamista liian aikaisin ja päivien liiallista pituutta. Opettajien ja monien vanhempienkin keskuudessa paperista luettu kommentti aiheutti naurunremahduksen.
Minä olen aina ollut aamu-uninen. Yläasteella koulu alkoi yhdeksältä. Kun koulumatka oli vain pari kilometriä, riitti, kun heräsi puoli kahdeksalta. Silti muistan vieläkin, miten tuskallista herääminen oli. Ilman äitiä en olisi herännytkään, herätyskello sai rauhassa rillutella umpiunessa nukkuvan korvan juuressa. Illalla en millään saanut unta niin aikaisin kuin olisi pitänyt.
Olen aina ihmetellyt, miksei ihmisten anneta nukkua aamuisin. Harva työ on nykyaikana riippuvainen luonnonvalosta, joten valon määrä tuskin on peruste aikaisille herätyksille. Nykyään tiedetään jo, että kyse ei läheskään aina ole ajoissa nukkumaan menosta.
Aamu-unisuudelle on määritetty tautinimikekin; viivästynyt unijakso eli sisäisen kellon häiriö. Kun niin sanotun terveen ihmisen uniaika asettuu iltayhdentoista ja aamuseitsemän välille, häiriöstä kärsivän jakso saattaa olla aamukolmen ja yhdentoista välillä. Uni on muutoin täysin normaalia, se vain on ristiriidassa yhteiskunnan määrittelemän oikean rytmin kanssa. Häiriöstä kärsivän on hyvin vaikea siirtää sisäistä kelloaan. Se pitäisi pystyä tekemään pikkuhiljaa. Prosessi on pitkä eivätkä kaikki pysty hommaan ollenkaan. Hieman tilannetta helpottaa iän myötä vähentyvä unentarve.
Tyypillisesti tällainen sairaus puhkeaa murrosiässä. Seurauksena väkisin heräämisestä on jatkuva univaje. Siitä taas tunnetusti voi seurata oppimisvaikeuksia, masennusta ja jopa aineenvaihdunnan häiriöitä. Yhteiskuntaa pitäisi pyörittää aamutorkkujien rytmin mukaan, ei niiden, joiden mielestä kuudelta pitää jo olla täydessä työn touhussa. Saisivathan he silti herätä ja mennä maata ihan oman rytminsä mukaan.
Vanhempainillassa meitä valistettiin, että unta murrosikäisen pitäisi saada yhdeksästä kymmeneen tuntia yössä. Eli pää tyynyyn viimeistään yhdeksältä illalla.
Mutta entä kun ei vielä nukuta? Aamulla joutuu heräämään kesken unien, aamupäivä menee puoliunessa, iltapäivällä haukotuttaa, mutta kuuden jälkeen illalla on pirteä kuin peipponen. Pitäisikö avuksi ottaa lääkkeet, jotta saisi tarpeeksi unta ennen kuin on pakko herätä? Näinhän monet tekevät. Unilääkkeet ovat yksi maailman käytetyimmistä lääkeryhmistä ja Suomessa niitä syödään vielä enemmän kuin muualla Euroopassa.
Liian vähästä unesta syytetään usein kännyköitä, nettiä ja televisiota. Mutta kun se uni ei tule, jotainhan ihmisen pitää puuhastella. Näin lääkäritkin neuvovat: ei sänkyyn ennen kuin oikeasti nukuttaa. Minä kulutin nuorena iltayön tunnit lukemalla. Oliko silloin syynä vähiin yöuniin kenties lukutaito, vai liian hyvät kirjat? Jos äiti käski sammuttamaan valot, luettiin taskulampun varassa salaa peiton alla.
Amerikkalaisessa koulussa tehtiin kokeilu, jossa koulun alkamista siirrettiin puoli tuntia myöhemmäksi. Kokeilun aikana lapset olivat huomattavasti pirteämpiä, häirintä tunneilla väheni ja oppimistulokset paranivat. Lapset eivät myöskään ulosmitanneet myöhäisempää heräämistä lisävalvomisella, toisin kuin usein kuulee väitettävän.
Tuomas on parina kouluaamuna saanut nukkua puoli tuntia normaalia pidempään. Hän on itse hämmästellyt mokoman puolituntisen vaikutusta. Herääminen on paljon helpompaa, eikä koulussa ole läheskään niin väsyttävää.
Olen samaa mieltä sen kyselyyn vastanneen seiskaluokkalaisen kanssa. Viinijärven koulu tuntuu oikein mukavalta. Mutta koska suurin osa oppilaista tulee bussilla tai taksilla opinahjoon, opetuksen pitäisi alkaa myöhemmin. On kohtuutonta ja perusteetonta pakottaa lapset heräämään kuudelta joka aamu.
Asia ei minusta ole lainkaan huvittava. Pahimmillaan ihmisen jatkuva taistelu unirytmiään vastaan voi johtaa vakaviin, läpi elämän kestäviin ongelmiin.
Lainaus: Kodin Pellervo 10/2010
Kommentti: Törmäsin tällaiseen mielenkiintoiseen lehtijuttuun, joka oli skannattava talteen. Samaa mieltä kirjoittajan kanssa.
Viesti 3844 Ti 17 Tou 2011, 17:24 (GMT+3) Aihe: Murrosikäisen aivot erilaiset kuin aikuisten
Teini-ikäisten aamuväsymys johtuu aivojen luonnollisista rytmeistä
Teini-ikäisen aivojen myllerrys jatkuu aikuisuuden alkuun. Aivot karsivat murrosikäiseltä tarpeettomia hermosolujen kytköksiä. Samalla tärkeät kytkökset korostuvat.
Ilmiötä voi mitata aivosähkökäyrästä. On luultu, että karsinta on vilkkaimmillaan alle 17-vuotiailla nuorilla.
Unitutkijat Brownin yliopistossa Yhdysvalloissa mittasivat viiden pojan ja yhdeksän tytön aivosähkökäyriä unikokeissa. Teinit oli tutkittu jo 15–16-vuotiaana, ja koe toistettiin heille 17–19-vuotiaana.
Tutkittavien nuorten aaltojen taajuus väheni samaa tahtia vielä ennen 20-vuotispäivää kuin varhaisessa murrosiässä, kertoo psykiatrian professori Mary Carskadon Brownin yliopistosta. Tulos oli yllätys ja kertoo siitä, että täysi-ikäisenkään aivot eivät ole vielä ihan "valmiit".
Viime vuosina aivotutkimuksessa on lanseerattu käsite "teiniaivot". Murrosikäisen aivot ovat oikeasti erilaiset kuin aikuisilla, ja se pitäisi huomioida kouluissakin. Teinien aivojen vireystila esimerkiksi on aamutuimaan huonohko. Aamukahdeksalta pulpettiin raahautuva teini on olotilaansa syytön.
Väsymys ei johdu valvomisesta tai hillumisesta vaan aivojen luonnollisista rytmeistä.
Aivokäyristä kertoi tieteen verkkolehti Sleep.
Viesti 4371 To 14 Hei 2011, 12:55 (GMT+3) Aihe:
Rimpelän mukaan poikia pitäisi ymmärtää paremmin, ja toimia sen mukaan.
- Esimerkki järjettömyydestä on se, että Suomessa koulua joutuu vaihtamaan 12 - 13 ikävuoden vaiheilla. Siinä isässä pojat ovat keskellä murrosikää. Pojille murrosikä on vaikeampi kuin tytöille, Rimpelä perustelee näkemystään.
Samaa mieltä, mutta kyllä tytötkin kärsivät vanhanaikaisessa ja kalkkeutuneessa järjestelmässä.
Viesti 4423 Ma 18 Hei 2011, 13:51 (GMT+3) Aihe:
Keskisuomalainen: Opetusministeri haluaa pidempiä koulupäiviä
Typerä idea, emme tee tuollaisilla opetusministereillä mitään.
Miten helposti aikuisista kasvaa narsisteja, jotka ovat kyllä nauttineet aikanaan omasta lapsuudestaan, mutta ovat riistämässä sitä muilta.
Viesti 4819 Pe 19 Elo 2011, 14:45 (GMT+3) Aihe:
Tiede-lehti: Koulukirjat jopa sata vuotta aikaansa jäljessä
Tiede-lehden tuorein numero pureutuu koulukirjojen ajantasaisuuteen. Lehden mukaan lukion fysiikan kirjat ovat jääneet sata vuotta jälkeen ajastaan ja biologian kirjoista puuttuu punainen lanka.
Sata vuotta on lyhyt aika - ja mitä totuuksia siellä koulussa oikein opetetaan? Kaikki on suhteellista.
Viesti 4856 Ma 22 Elo 2011, 12:05 (GMT+3) Aihe:
Suomessa tyttöjen ja poikien väliset erot koulumenestyksessä ja koulussa viihtymisessä ovat suurempia kuin useimmissa muissa maissa, kirjoittaa Turun Sanomat.
Ilmiö näkyy jo erityisopetuksessa, missä oli viime syksynä 11,5 prosenttia peruskoulua käyvistä pojista ja 5,5 prosenttia tytöistä. Erityisopetukseen oli tuolloin päätynyt tunne-elämän häiriön tai sopeutumisvaikeuksien vuoksi noin 5 000 poikaa ja noin 900 tyttöä.
Viesti 4900 Ti 23 Elo 2011, 15:51 (GMT+3) Aihe:
Tuohan on hieno juttu - muttei niin paljon hyvää, ettei jotain huonoakin. Paljon olisi vielä kehitettävää.
Viesti 4955 Ma 29 Elo 2011, 23:50 (GMT+3) Aihe:
”Häkellyttävä” tieto Helsingin kouluista
Kaikissa Helsingin kouluissa ei ole palovaroittimia tai muuta automaattista varoitusjärjestelmää. Osassa kouluista tulipalon havaitseminen riippuu siis ainoastaan ihmisen havainnosta.
Viesti 4962 Ti 30 Elo 2011, 21:20 (GMT+3) Aihe:
Poika kuoli sairauskohtaukseen liikuntatunnin jälkeen Mäntässä
Koskelan yläkoulun seitsemännen luokan oppilas sai sairauskohtauksen liikuntatunnin jälkeen Mäntässä 19. elokuuta. Vuonna 1998 syntynyt poika menehtyi myöhemmin Tampereen yliopistollisessa sairaalassa.
Rehtori Juhani Pollarin mukaan poika sai välittömästi ensiapua sekä koulun terveydenhoitajalta että ambulanssin henkilökunnalta.
Ei kai poika joutunut vetämään itseään sairaana liikuntatunnilla piippuun. Tosi surullinen tapaus.
Viesti 4985 To 01 Syy 2011, 10:13 (GMT+3) Aihe:
Tytöt piilottavat lahjakkuutensa
– Tytöt valitsevat mieluummin suositun ja miellyttäjän roolin.
Tutkimusten mukaan kolmasosa matemaattisesti lahjakkaista oppilaista on kiusattuja, sanoo Tirri.
Lahjakkaille lapsille olisi sosiaalisesti tärkeää opiskella samankaltaisten oppilaiden kanssa, jotta he saisivat olla oma itsensä.
Tirrin mukaan Suomessa kavahdetaan sanaa lahjakas. Mieluummin puhutaan nopeista oppijoista tai edistyneemmistä oppilaista.
– Lahjakkaille tulee taata samanarvoiset mahdollisuudet oppimiseen. Suomi tarvitsee myös huippuosaamista, muistuttaa Tirri.
Viesti 5057 Ke 14 Syy 2011, 23:44 (GMT+3) Aihe:
Tapaturma liikuntatunnilla:
Pikkutyttö kuoli kaverin luistimesta
Turma tapahtui keskiviikkona kymmenen jälkeen aamupäivällä, kun Karin koulun 4. luokan oppilaat olivat luistelemassa Äijänsuon harjoitusjäähallissa.
Tytön menehtymiseen johtanut tapahtumasarja alkoi, kun tytön luokkakaveri kaatui jäälle. Hänen pyrkiessä pystyyn takaapäin luistellut tyttö kompastui jäälle kaatuneen oppilaan luistimeen. Onnettomuudessa kaunoluistimen terä osui tytön kaulaan solisluun alapuolelle.
Uhrille annettiin paikan päällä ensiapua ja hänet kiidätettiin Medi-helillä Turun yliopistolliseen keskussairaalaan. Tyttö menehtyi sairaalassa vammoihinsa kello 12.00.
Jossain on sydän särkynyt. Rakas lapsonen ei tullut enää kotiin.
Viesti 5065 To 15 Syy 2011, 8:20 (GMT+3) Aihe:
Uutisessa sanottiin, että ambulanssi oli varsin nopeasti paikalla, muttei ollut tarpeeksi nopeasti.
Ks. IL
Viesti 5504 To 20 Lok 2011, 17:42 (GMT+3) Aihe: Voiko paremmin enää laukoa?
Professori: Koulussa luetaan täysin tarpeettomia asioita
Ulkoa opettelussa ei ole professori Anto Leikolan mielestä järkeä.
- Fiksut koululaiset huomaavat, että monet opetettavat asiat ovat turhia. Heillä ei silloin riitä intoa opiskella, ja he saavat huonoja numeroita älykkyydestä huolimatta.
Leikola ei halua nimetä yhtään yksittäistä tarpeetonta ainetta koulussa. Hänen mielestään useimmissa aineissa on tarpeettomia osia.
- Kaikenlainen ulkoa opettelu on mielestäni turhaa. Enää koulussa ei onneksi opetella kasvien latinankielisiä nimiä tai eläinten hammaskalustoja ulkoa, kuten minun opiskeluaikoinani.
- Ulkoa opettelusta tulisi suunnata kohti suuria linjoja. Vuosilukujen päähän painamisen sijaan on tärkeä oppia ymmärtämään esimerkiksi, miten Eurooppa on syntynyt ja miten Suomi on kehittynyt osana sitä.
Leikola toivoo kouluihin nykyistä enemmän valinnaisuutta.
- Tottakai peruskoulussa tulee olla tietty opetussuunnitelma kaikille. Viimeistään lukiossa tulisi kuitenkin olla tarjolla vielä nykyistäkin laajemmin valinnaisia aineita. Ihminen oppii parhaiten sitä, mistä on itse kiinnostunut.
Yksi oppiaine on Leikolan mielestä kouluissa erittäin hyödyllinen.
- Kielitaitoa tarvitaan aina! Saksa ja ranska ovat jäämässä harvinaisiksi kieliksi kouluissa. Tosiasia on kuitenkin se, ettei pelkällä englannin pärjää joka puolella maailmaa.
- Muihin maihin verrattuna Suomessa on tasokas koulutusjärjestelmä. Tuntemani opettajat ovat pääsääntöisesti fiksua väkeä, ja he tekevät työtään sydämellä. Koulutaitoja mittaavista PISA-tutkimusten tuloksista ei pitäisi sokaistua, vaan jatkaa hyvän opetusjärjestelmän kehittämistä yhä paremmaksi, professori sanoo.
Leikola totuudentorvena. Papukaijakoulutus olisi syytä jo lopettaa.
Viesti 5575 Ma 24 Lok 2011, 16:05 (GMT+3) Aihe:
Suomalaista julkisen palvelun koulujärjestelmää Ravitch kiittää siitä, että lapsilla on yhtäläiset mahdollisuudet hyvään koulutukseen asuinpaikasta ja taustasta riippumatta. Hän mainitsee myös Suomen alhaisen, neljän prosentin lapsiköyhyyden; Yhdysvalloissa köyhyysrajan alapuolella elää 22 prosenttia lapsista.
Suomalaiskoulut tuovat Ravitchille mieleen parhaat yksityiskoulut Yhdysvalloissa. "Niissä on paljon taideaineita, leikkimistä ja pelaamista", hän kirjoittaa. Ravitch kehuu myös koulutilojen arkkitehtuuria ja valoisuutta sekä pieniä luokkakokoja.
Missä näitä kouluja on? Kuulostaa liian hyvältä ollakseen totta.
Viesti 5722 Pe 11 Mar 2011, 17:48 (GMT+3) Aihe: Tärykalvo vaarassa, korvasta ei saa vetää!
Koulurauhan säilyttäminen vaikeaa
NYKYPÄIVÄN lainsäädäntö tekee opettajista hampaattomia koulurauhan säilyttämisen suhteen. Nykyisin ei voi seisottaa häiriköivää oppilasta luokan nurkassa eikä esimerkiksi tukistaa. Nykypäivänä ei voi tehdä oikeastaan mitään. Eivät oppilaat jälki-istunnollakaan rauhoitu yhtään. Toista oli 1970-luvulla. Häiriköivää oppilasta niskavilloista hieman kiinni, ja eipä oppilas enää kuluvan lukuvuoden aikana häirinnyt opetusta kertaakaan. Kyseisestä toimenpiteestä ei jää mitään fyysisiä vammoja, mutta se tuntuu niin, että oppilas taatusti muistaa.
Loppujen lopuksi kaikki lähtee kuitenkin kasvatuksesta. Nykypäivän vanhemmat ovat yksinkertaisesti liian laiskoja opastamaan, neuvomaan ja viettämään aikaa lapsiensa kanssa. Ostetaan vain pleikkareita ja tietokoneita ja ajatellaan, että lapsihan kasvaa ihan itsestään niiden parissa.
Eipä ole omaa lasta ikinä tarvinnut kurittaa henkisesti eikä fyysisestikään, kun on vaan jaksanut antaa hänelle aikaa ja opastaa hänelle elämän perusasioita, kuten mikä on oikein ja mikä väärin. Lapseni on nykyisin 14-vuotias ja osaa käyttäytyä niin koulussa kuin muuallakin.
VAIKEAAHAN SE ON
- Iltalehden paperiversiossa 10.11.2011
Ks. Tärykalvo vaarassa
Ja paremmaksi vakuudeksi vielä omalla palvelimella, jos lähtee tuolta kävelemään: Tärykalvo vaarassa
Luin eilen Iltalehdestä tuon pöyristyttävän jutun, joka oli pakko skannata ja laittaa talteen. Siinä todennäköisesti joku opettaja haikuilee menneeseen ja toivoisi pääsevänsä kurittamaan toisten lapsia, oma on jo saatu ruotuun. Mutta kukapa tietää, vaikka lapsi ajattelisi eräänä päivänä näin omasta vanhemmastaan: Inhoan äitiäni
Juttu oli City-lehdessä 22/2011 ja vähemmän mairitteleva.
Vai oli 1970-luku muka niin ihana? Meikä muistaa nuo ajat vähän toisin. Kansakoulun ensimmäisellä tai toisella luokalla inhottava miesopettaja veti tukasta niin, että sattui. Arkana lapsena istuin pulpetissa hiljaa ja pelokkaana ja siihen tuli kiskomaan. En varmaan osannut jotain ja opettaja ajatteli "avittaa" vähän tukasta repimällä. - Ja keskikoulussa tukasta repimisen syynä oli kai se, kun konekirjoitustunnilla tuli vilaistua vähän näppäimiin. Raukkamainen miesopettaja ajatteli vissiin vähän "kannustaa" vapaaehtoisen aineen opiskelussa.
Koulu olisi ihan toivoton paikka, jos kaikki opettajat olisivat yhtä tyhmiä. Iltalehti on laittanut juttuun vielä mahdollisimman edesvastuuttoman kuvan. Korvasta ei saa vetää, tärykalvo voi haljeta!
Linkitetty viestiin kuva palvelimelta.
Viimeinen muokkaaja, Admin pvm Su 14 Huh 2013, 0:17, muokattu 1 kertaa
Viesti 5915 La 03 Jou 2011, 19:47 (GMT+3) Aihe:
Liian lyhyt tukka – poika ei saanut mennä kouluun
Yksitoistavuotias lontoolainen Kai Frizzle joutui koulussa eristyksiin hiustyylinsä vuoksi.
Frizzlen hiukset eivät kuitenkaan olleet mitenkään erityisen huomiota herättävät, ne vain olivat 3 millimetriä liian lyhyet.
West London Free Schoolia käyvän Frizzlen äiti Tania Scott on koulun päätöksestä raivoissaan.
- Kain hiustyyli on sama kuin Barack Obamalla tai Lewis Hamiltonilla ja hänellä on ollut se viisivuotiaasta asti, Scott kertoo Evening Standardille.
Scott harkitseekin nyt ottavansa poikansa pois koulusta.
Itseään tiukan kurin kouluna mainostavan West London Free Schoolin rehtori Thomas Packer kertoo, että vaikka tällaisista asioista huomauttaminen voi tuntua pikkuasialta, niin poikkeuksien hyväksyminen ei olisi hyväksi.
- Se aiheuttaisi vain kiusaamista ja epävarmuutta.
Koulun säännöissä sanotaan, että poikien hiukset saavat olla lyhimmillään leikattu 2-mallin mukaan. Frizzlen hiukset ovat päältä säännönmukaiset, mutta sivulta ne on leikattu mallin 1 mukaan, joka on 3 mm liian lyhyt.
- Kai pelaa rugbyä ja on oppilaskunnan varapuheenjohtaja, joten kyse ei ole siitä, että hän olisi kapinallinen tai huono esimerkki, pojan äiti puhisee.
Saivartelijat vauhdissa.
Viesti 5918 La 03 Jou 2011, 20:03 (GMT+3) Aihe:
Koulussa ei opi kirjoittamaan
Pienipalkkaiset toimittajat saavat olla kiitollisia Suomen koululaitokselle ja yliopistoille, että ne voi läpäistä oppimatta kirjoittamaan. Kirjoitustaitoisille on ainakin tarjolla tarpeeksi kirjoitustöitä.
Totta toinen puoli, mutta kun itsekin pitäisi vaivautua. Eihän kannettu vesi edes pysy kaivossa.
Viesti 12789 Ma 29 Tou 2017, 15:51 (GMT+3) Aihe:
Gaudeamus igiturin muminaa ja parempaa paskaa
Jälleen kerran on se aika vuodesta, kun kunkin työ palkitaan. Opiskelijoiden. Ja oikeassa arvojärjestyksessä.
Muistan poikani valmistujaiset muutama vuosi sitten. Hän oli saanut mahdollisuuden lukion suorittamiseen osana kaksoistutkintoa, mutta se oli ollut liian stressaavaa ja hän luopui siitä niin kuin kaikki kaverinsa, suorittaen vain tieto- ja viestintätekniikan perustutkinnon, jossa siinäkin riitti työtä.
Valmistujaispäivän koittaessa hänen isänsä ajeli paikalle farkuissaan ja lenkkareissaan ilman kukkia, korttia tai muutakaan lahjaa. Annoin hänelle toisen kukkapuskistani ja toisen korteistani arvattuani homman nimen jo etukäteen.
Opinahjossa näytti olevan pelkkänä läpihuutojuttuna muiden kuin ylioppilaiden valmistujaisjuhlat, jonka yhteydessä alkoi säälittävä Gaudeamus igiturin, vanhan juomalaulun mumina, jonka yliopistoyhteisö on pöllinyt omaksi tunnussävelmäkseen.
Muminasta ei saanut mitään tolkkua, tuskinpa kukaan laulajista osasi latinaa, saati ymmärsi sanomaa. Tärkeintä oli kuitenkin ilmaista, että täällä tuotetaan parempaa, aivan ylivertaista paskaa muihin verrattuna.
Oman ylioppilaslakkini vein jo nuorena Pelastusarmeijan kirpputorille, jossa vanha nainen otti sen vastaan epäuskoinen ilme kasvoillaan. Ihan turhaan isoäiti oli ostanut lakkiin ison kultaisen lyyran halutessani päästä eroon siitäkin, joka onnistui kanikonttorissa.
Päivääkään en ole katunut luopumista lakista, jota en ole ikinä tarvinnut, mutta muistan, kuinka isä itki katkerasti sitä, että sota oli pilannut hänen oman koulunkäyntinsä.
Viesti 12790 Ma 29 Tou 2017, 22:48 (GMT+3) Aihe:
Admin 29.5.2017 klo 15.51 kirjoitti:
Kirjoitettuani edellisen olin rustannut puoli liuskaa aamusivuja ja jättänyt oikolukematta eilisen aamusivuliuskan, jonka olin raapustanut viime yönä aivan nukahtamispisteessä loppuun, joka on ihan hirveän tuskaisaa. Samaan aikaan, kun verenkiertoni on osoittanut elpymisen merkkejä, simahdan yöllä niin, että on pakko päästä mitä pikimmin nukkumaan. Pidän kuitenkin kiinni periaatteistani ja kirjoittamisestani. Jos en kirjoittaisi koko ajan, en voisi kirjoittaa koko ajan. Jos haluaa kirjoittaa koko ajan, on kirjoitettava koko ajan tai taito hiipuu, ruostuu ja kangistuu.
Ihan sama, mistä saa mihinkin kipinän, mutta ilman jatkuvaa panosta mikään ei kukoista. Lahjoja ja taipumusta voi kyllä olla, mutta kaikki vaatii työtä. Koulussa minulla ei muuta haavetta ollutkaan kuin tulla kuvataiteilijaksi. Läpi kouluajan piirustusnumeroni oli kiitettävä ja osallistuin 16-vuotiaana myös taideleirille, jonka vetäjä, taidemaalari ja opettajani kehui töitäni niin vuolaasti, että minua hävetti. Maalasin siellä kaksi taulua, jotka odottavat täällä seinälle ripustamistaan. Ihmeen nopeasti vaan luovuin kaikesta. Yritin pari kertaa taidekouluihin ja se oli siinä. Kun piti piirtää kanavatupa, minä maalasin kanatuvan, huomaten lukihäiriön vasta jälkikäteen. Toisessa paikkaa maalasin vesiväreillä luonnostelemani patsaan taustan kirkkaanpunaiseksi, josta minua voitiin luulla kommariksi. Käytyäni tutustumassa Vapaaseen Taidekouluun intoni lopahti kuin kananlento ja kirjoittaminen alkoi viedä yhä enemmän mennessään, innostuttuani siitä jo lukiossa erinomaisen äidinkielenopettajani ansiosta. Hän lähetti aineeni laudaturina ylioppilaslautakunnalle, josta ne tulivat takaisin kaksi pistettä vaille laudatureina yritettyäni vielä korottaa arvosanaa. Silloin se harmitti, mutta jälkikäteen toiminut hyvänä kannustuksena vaan, kun ei niillä vanhoilla lallatuksillaan kuitenkaan pärjää missään, vaan kieltään on vaalittava ja huollettava koko ajan.